| Pagramančio regioninis parkas |
| --- |
| IUCN V kategorija (saugomas kraštovaizdis) |
| Didžioji Akmenos rėva Didžioji Akmenos rėva |
| **Vieta:** | Šilalės rajonas, Tauragės rajonas, Lietuvos vėliava Lietuva |
| 

Žemėlapis rodantis Pagramančio regioninis parkas vietą.Pagramančio regioninis parkas

  |
| **Koordinatės:** | 55°22′0″ š. pl. 22°12′0″ r. ilg.﻿ / ﻿55.36667°š. pl. 22.20000°r. ilg.﻿ / 55.36667; 22.20000Koordinatės: 55°22′0″ š. pl. 22°12′0″ r. ilg.﻿ / ﻿55.36667°š. pl. 22.20000°r. ilg.﻿ / 55.36667; 22.20000 |
| **Plotas:** | 136,44 km² |
| **Įkurtas:** | 1992 m. |
| **Valdymas:** | Valstybinė saugomų teritorijų tarnyba |

**Pagramančio regioninis parkas** – regioninis parkas vakarų Lietuvoje, Šilalės rajono ir Tauragės rajono savivaldybių teritorijose. Parkas įsteigtas 1992 m. rugsėjo 24 d. siekiant išsaugoti vertingą Akmenos ir Jūros upių santakos slėnių bei miškų kraštovaizdį, jo gamtinę ekosistemą bei kultūros paveldo vertybes, sudaryti sąlygas turizmui ir rekreacijai, išsaugoti ypač vertingus gamtos požiūriu Jūros vidurupio ir Akmenos žemupio kraštovaizdį, Plynosios pelkės biocenozę.

Parko direkcija
Parko plotas – 13644 ha. Parko teritorija apima Akmenos ir Jūros upių santaką su gretimomis teritorijomis (Akmenos upės ilgis parko teritorijoje 29 km, o Jūros upės – 38 km) ir priklauso Šilalės rajono (47 km²) ir Tauragės rajono (90 km²) savivaldybėms. Parko direkcija – Ringiuose.

Gamtos vertybės
---------------

Jūros ir Akmenos upės su gausiais jų intakais – Aušbruva, Lylava, Šunija, Bremena, Sermu, Alanga, Vynija. Didžiąją parko dalį užima miškai (58,1 proc.), kuriuose vyrauja eglynai. Vertingiausios augalų ir gyvūnų bendrijos aptinkamos Akmenos slėnyje, Plynosios aukštapelkėje ir jos apypelkio miškuose, Bremenos-Akmenos-Sermo upių slėnių komplekse bei Tyrelių kraštovaizdžio draustinyje.

Geomorfologiniu požiūriu parko teritorijoje ypač vertingi Jūros upės salpinis slėnis su raiškiomis gilinamosios ir šoninės erozijos suformuotomis salpinėmis bei viršsalpinėmis pakopomis, atodangomis, taip pat Jūros ir Akmenos upių santakos salpinis slėnis. Taip pat vertingas ir Akmenos slėnis, ypač atskiros jo atkarpos: Lakštingalų slėnis, atkarpa ties Indijos kaimu, kur sudaro didžiulio amfiteatro formos slėnis, upės vagos slėnis žemiau kaimo ir didžioji Akmenos rėva.

Geologiniu požiūriu gana vertingos Jūros upės atodangos, sudarydamos ištisą kaskadą, besidriekiančią nuo Genių iki Dapkiškių. Regioninio parko teritorijoje jų gana daug, tačiau vertingesniųjų priskaičiuojama iki 16, kurių 15 yra prie Jūros ir 1 prie Akmenos upės. Vertingiausios yra – Genių, Pagramančio, Lengvenių atodangos. Kita vertus, kai kurios atodangos (Alangos, Jocių, Reksčių, Lengvenių, Rekstukų) išsidėsčiusios paeiliui šalia viena kitos ir sudaro vieningus geomorfologinius kompleksus.

Hidrografiniu – hidrologiniu požiūriu vertingos upės, jų vagos, tvenkiniai ir Plynosios aukštapelkė.

Didžiausią hidrografinę vertę sudaro Jūros ir Akmenos upės su dideliu nuolydžiu (vandens kritimu), palyginti gera vandens kokybe, įspūdingais slėniais su stačiais šlaitais, patvankomis, salomis ir rėvomis. Labai vertingi ir tokie natūralūs miškais apaugusiomis pakrantėmis upeliai (Jūros ir Akmenos upių intakai) kaip Lylava, Alanga, Vynija, Aušbruvos, Šunijos, Bremenos ir Sermo žemupiai, Dabrupio aukštupys bei Plynosios aukštapelkė su ežerokšniais.

Kultūros paveldas
-----------------

Išlikusi kryžiuočių karų laikotarpio gynybinė grandinė Jūros ir Akmenos upių krantuose senovės – Dapkiškių, Matiškių, Kreivių, Indijos, Pilalės, Švedkulnio, Kuturių, Pagramančio piliakalniai, Balskų, Lylavėnų senkapiai, Tamošaičių akmuo, senovinės gyvenvietės, dvarvietės ir kapinaitės. Vienas įspūdingiausių Pagramančio piliakalnis su senovės gyvenviete prie Akmenos ir Gramančios upių santakos. Parko teritorijoje daug senųjų kaimo kapinaičių. Įdomus Pagramančio miestelis su bažnyčia (urbanistinis kompleksas).

Draustiniai
-----------

* Akmenos kraštovaizdžio draustinis
* Jūros kraštovaizdžio draustinis
* Tyrelių kraštovaizdžio draustinis
* Plynosios telmologinis draustinis
* Lylavos hidrografinis draustinis

Laisvalaikis ir pramogos
------------------------

Žvejybai tinkamiausia yra Balskų užtvanka ir Jūros upė. Net ir sausą vasarą baidarėmis ir plaustais galima keliauti Jūros upe. Akmenos upe plaukoma tik pavasarį. Jos gilūs kanjonai, smarkios rėvos ir aštrūs akmenys palieka gilų įspūdį. Rekreacijai labai tinka „Lakštingalų slėnis".

Galerija
--------

* PlynojiPlynoji
* Matiškių piliakalnisMatiškių piliakalnis
* Didžioji Akmenos rėvaDidžioji Akmenos rėva
* Pagramančio piliakalnisPagramančio piliakalnis
* Pagramančio piliakalnisPagramančio piliakalnis
* Tamošaičių akmuo-milžinasTamošaičių akmuo-milžinas
* Lylavos hidrografinis pažintinis takasLylavos hidrografinis pažintinis takas
* Genių atodangaGenių atodanga
* JūraJūra
* Jūros ir Akmenos santakaJūros ir Akmenos santaka
* Rekstukų atodangaRekstukų atodanga
* Gudlaukio ąžuolasGudlaukio ąžuolas

Nuorodos
--------

* Parko svetainė Archyvuota kopija 2022-05-29 iš Wayback Machine projekto.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R**Lietuvos saugomos teritorijos** |
| --- |
|  |
| Valstybiniai rezervatai | 
Čepkelių - Kamanų - Kernavės - Viešvilės - Vilniaus pilių |
|  |
| Nacionaliniai parkai | 
Aukštaitijos - Dzūkijos - Kuršių nerijos - Trakų istorinis - Žemaitijos |
|  |
| Regioniniai parkai | 
Anykščių - Asvejos - Aukštadvario - Biržų - Dieveniškių istorinis - Dubysos - Gražutės - Kauno marių - Krekenavos - Kurtuvėnų - Labanoro - Metelių - Nemuno deltos - Nemuno kilpų - Neries - Pagramančio - Pajūrio - Panemunių - Pavilnių - Rambyno - Salantų - Sartų - Sirvėtos - Tytuvėnų - Varnių - Veisiejų - Ventos - Verkių - Vištyčio - Žagarės |
|  |
| Biosferos rezervatai | 
Žuvinto |

 |


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠilalės rajono savivaldybės saugomos teritorijos |
| --- |
|  |
| Regioniniai parkai | 
Pagramančio regioninis parkas • Varnių regioninis parkas |
|  |
| Valstybiniai draustiniai | 
Aitros hidrografinis • Jūros botaninis • Stemplių kraštovaizdžio • Upynos geomorfologinis |
|  |
| Biosferos poligonai | 
Vainuto miškų |
|  |
| Gamtos paminklai | 
Didysis Keberkščių akmuo • Grimzdų šaltinis • Gudirvių akmuo • Ilgočio akmenys • Pakoplyčio akmuo • Rauško akmuo |
|  |
| Valstybiniai gamtos paveldo objektai | 
Akmenynės ąžuolas • Antininkų ąžuolas • Didžiųjų Vankių akmuo • Drobūkščių akmuo • Gervuogynės akmuo • Gūvainių akmuo • Kunigiškių akmuo • Laumenų ąžuolas • ~~Lileikėnų akmuo~~ • Pabremenio akmuo • Ręsčių uosis • Visdžiaugų ąžuolas |
|  |
| Savivaldybės gamtos paveldo objektai | 
Andriejaičių ąžuolas • Bačiškės liepos • Bijotų ąžuolas • Didžioji rėva • Dirgėlų pušis • Dvylikos kamienų liepa ant Biržų Lauko piliakalnio • ~~Džiaugėnų liepa~~ • Grimzdų uosis • Juodgirio I ąžuolas • Juodgirio II ąžuolas • Laukuvos graikinis riešutmedis • Mažikiškės ąžuolas • Nasvytalių ąžuolas • Nepriklausomybės ąžuolai (3) • Nepriklausomybės ąžuolas • Pajūrio parko ąžuolas • Pajūrio parko tuopa • ~~Pajūrio tuopa~~ • Pakalniškių ąžuolas • Paragaudžio pušis • Paskarbiškių liepos • Pundžių ąžuolas • Pūtvės akmuo • Sausio 13-osios ąžuolai ir liepa • Šakėnų akmuo • Tenenių ąžuolas • Žvingių liepa |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RTauragės rajono savivaldybės saugomos teritorijos |
| --- |
|  |
| Valstybiniai rezervatai | 
Viešvilės gamtinis rezervatas |
|  |
| Regioniniai parkai | 
Pagramančio regioninis parkas |
|  |
| Valstybiniai draustiniai | 
Ančios kraštovaizdžio • Jūros ichtiologinis • Meškų botaninis-zoologinis |
|  |
| Biosferos poligonai | 
Visbarų |
|  |
| Valstybiniai gamtos paveldo objektai | 
Agluonos ąžuolas • Akmuo Milžinas • Gaurės ąžuolas • Genių atodanga • Genių ąžuolas • Gudlaukio ąžuolas • Karklotės ąžuolas • Pagramančio atodanga • Skaudvilės ąžuolas • Vėžalaukio ąžuolas |
|  |
| Savivaldybės gamtos paveldo objektai | 
~~Jocių vinkšna~~ • Papušynio pušis • Stokaičių klevas • Visbarų pušis |

 |